| Pseudomonas putida |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Pseudomonadales |
| Familia: | Pseudomonadaceae |
| Xénero: | '**Pseudomonas'** |
| Especie: | ''***P. putida''*** |

 |
| Nome binomial |
| '**Pseudomonas putida'**Trevisan, 1889 |
| Sinonimia |
| *Bacillus fluorescens putidus"* Flügge 1886  *Bacillus putidus* Trevisan 1889  *Pseudomonas eisenbergii* Migula 1900  *Pseudomonas convexa* Chester 1901  *Pseudomonas incognita* Chester 1901  *Pseudomonas ovalis* Chester 1901  *Pseudomonas rugosa* (Wright 1895) Chester 1901  *Pseudomonas striata* Chester 1901  *Pseudomonas mildenbergii*  Bergey, *et al.*  *Arthrobacter siderocapsulatus* Dubinina e Zhdanov 1975  *Pseudomonas arvilla* O. Hayaishi  *Pseudomonas barkeri* Rhodes  *Pseudomonas cyanogena* Hammer |

***Pseudomonas putida*** é unha especie de bacteria gramnegativa con forma de bacilo, saprotrófica que vive no solo. Baseándose en análises de ARNr 16S, confirmouse que *P. putida* é taxonomicamente unha especie de *Pseudomonas* (*sensu stricto*) e foi situada, xunto con outras especies, no grupo *P. putida* dese xénero, que leva o seu mesmo nome.

Unha variedade de *P. putida*, chamada *Pseudomonas* degradadora de hidrocarburos multiplásmidos, é o primeiro organismo que foi patentado no mundo. Como é un organismo vivo, a patente foi discutida e levada ante a Corte Suprema dos Estados Unidos no seu histórico caso *Diamond contra Chakrabarty*, que gañou o inventor, Ananda Mohan Chakrabarty. O organismo mostra un metabolismo moi diverso, incluíndo a capacidade de degradar solventes orgánicos como o tolueno. Esta capacidade aproveitouse para usala en biorremediación ou degradación de contaminantes ambientais. O uso de *P. putida* é preferible ao dalgunhas outras especies de *Pseudomonas* que poden facer esa degradación, xa que é unha bacteria inofensiva, a diferenza de *P. aeruginosa*, por exemplo, que e un patóxeno humano oportunista.

Usos
----

### Biorremediación

O metabolismo tan diverso das cepas silvestres de *P. putida* pode ser aproveitado para biorremediación; por exemplo, probouse no laboratorio que pode funcionar como un inoculante de solos para remediar os solos contaminados con naftaleno.

*P. putida* pode converter o aceite de estireno en PHA plástico biodegradable. Isto pode ser útil para a reciclaxe da escuma de polistireno, que doutro modo non sería biodegradable.

### Biocontrol

*P. putida* demostrou propiedades potenciais de biocontrol, como antagonista eficaz de doenzas que causan a podremia de plantas como as causadas por *Pythium* (un oomiceto) e *Fusarium* (un fungo filamentoso).

### Uso de sinaturas de oligonucleótidos do xenoma de *P. putida* KT2440

O uso de di- a pentanucleótidos e a lista dos octa- a tetradecanucleótidos máis abundantes son medidas útiles para coñecer a sinatura xenómica de especies bacterianas. O cromosoma de *P. putida* KT2440 caracterízase pola simetría das febras e paridade intrafebras de oligonucleótidos complementarios. Cada tetranucleótido aparece cunha frecuencia similar nas dúas febras. O uso de tetranucleótidos está nesgado polo contido G+C e as restricións fisicoquímicas, como a enerxía de apiamento (*stacking*) das bases, ángulo de torcemento da hélice dinucleotídica, ou a flexibilidade do trinucleótido. As 105 rexións con composición atípica de oligonucleótidos poden difeenciarse polos seus padróns de uso de oligonucleótidos en categorías de illas de xenes adquiridas horizontalmente, de xenes multidominio ou de rexións antigas, como os xenes de proteínas ribosómicas e de ARNr. Unha secuencia palindrómica extraxénica específica de especie é a repetición máis común no xenoma, que pode ser aproveitada para a tipificación de cepas de *P. putida*. Na secuencia codificante de *P. putida*, LLL é o tripéptido máis abundante.

### Síntese orgánica

A facilidade con que *P. putida* se pode manipular xeneticamente permitiu o seu uso na síntese de numerosos fármacos orgánicos e compostos de uso agrícola partindo de varios substratos.

### CBB5 e o consumo de cafeína

*P. putida* CBB5, unha variedade silvestre non sometida a modificación xenética que se encontra no solo, pode vivir alimentándose de cafeína e observouse que degrada a cafeína a dióxido de carbono e amoníaco.

Notas
-----

1. ↑  Anzai; Kim, H; Park, JY; Wakabayashi, H; Oyaizu, H; et al. (Jul 2000). "Phylogenetic affiliation of the pseudomonads based on 16S rRNA sequence". *Int J Syst Evol Microbiol* **50** (4): 1563–89. PMID 10939664. doi:10.1099/00207713-50-4-1563.
2. ↑  Marqués, Silvia; Ramos, Juan L. (1993). "Transcriptional control of the Pseudomonas putida TOL plasmid catabolic pathways". *Molecular Microbiology* **9** (5): 923–9. PMID 7934920. doi:10.1111/j.1365-2958.1993.tb01222.x.
3. ↑  Gomes, NC; Kosheleva, IA; Abraham, WR; Smalla, K (2005). "Effects of the inoculant strain Pseudomonas putida KT2442 (pNF142) and of naphthalene contamination on the soil bacterial community". *FEMS Microbiology Ecology* **54** (1): 21–33. PMID 16329969. doi:10.1016/j.femsec.2005.02.005.
4. ↑  Immortal Polystyrene Foam Meets its Enemy | LiveScience
5. ↑  Ward, PG; Goff, M; Donner, M; Kaminsky, W; O'Connor, KE (2006). "A two step chemo-biotechnological conversion of polystyrene to a biodegradable thermoplastic". *Environmental Science & Technology* **40** (7): 2433–7. PMID 16649270. doi:10.1021/es0517668.
6. ↑  Amer, GA; Utkhede, RS (2000). "Development of formulations of biological agents for management of root rot of lettuce and cucumber". *Canadian Journal of Microbiology* **46** (9): 809–16. PMID 11006841. doi:10.1139/w00-063.
7. ↑  Validov, S; Kamilova, F; Qi, S; Stephan, D; Wang, JJ; Makarova, N; Lugtenberg, B (2007). "Selection of bacteria able to control Fusarium oxysporum f. Sp. Radicis-lycopersici in stonewool substrate". *Journal of Applied Microbiology* **102** (2): 461–71. PMID 17241352. doi:10.1111/j.1365-2672.2006.03083.x.
8. ↑  Cornelis P (editor). (2008). *Pseudomonas: Genomics and Molecular Biology* (1st ed.). Caister Academic Press. ISBN 1-904455-19-0.
9. ↑
10. ↑
11. ↑  Summers, RM; Louie, TM; Yu, CL; Subramanian, M (2011). "Characterization of a broad-specificity non-haem iron N-demethylase from Pseudomonas putida CBB5 capable of utilizing several purine alkaloids as sole carbon and nitrogen source". *Microbiology* **157** (Pt 2): 583–92. PMID 20966097. doi:10.1099/mic.0.043612-0.

Véxase tamén
------------

### Ligazóns externas

* Risk Assessment Summary, CEPA 1999. *Pseudomonas putida* CR30RNSLL(pADPTel).
* Pseudomonas putida is an example for plant growth promoting Rhizobacterium, which produces iron chelating substances.
* Type strain of *Pseudomonas putida* at Bac*Dive* - the Bacterial Diversity Metadatabase

|  |  |
| --- | --- |
| Control de autoridades | 
* Wd: Q2738168
* JSTOR: pseudomonas-putida
* MAG: 2780543182

 |

|  |  |
| --- | --- |
| Identificadores taxonómicos | 
* BacDive: 12871
* EOL: 973141
* EPPO: PSDMPU
* GBIF: 3223145
* iNaturalist: 542983
* IRMNG: 11263822
* ITIS: 965297
* NCBI: 303

 |

|  |  |
| --- | --- |
| Identificadores | 
* MeSH: D016958

 |